OBEC REJDOVÁ

049 26 Rejdová 47

**Vyhodnotenie Programu hospodárskeho a sociálneho rozvoja obce Rejdová pre roky 2016-2022**

Na základe komplexnej analýzy územia obce Rejdová a určenia silných a slabých stránok, príležitostí a ohrození v oblasti sociálnej, hospodárskej a environmentálnej bola vypracovaná rozvojová stratégia obce a jej prioritné ciele, ktoré boli zapracované do PHSR na roky 2016-2022.

Strategickým cieľom obce Rejdová bolo "***Zlepšenie infraštruktúry v obci a podpora cestovného ruchu cez využitie potenciálu obce v podobe atraktívnej prírody* *a okolia*."**

Na základe uvedených skutočností boli navrhnuté jednotlivé aktivity v rámci hospodárskej, sociálnej a environmentálnej oblasti, ktoré pri ich postupnej realizácii budú viesť k napĺňaniu strategického cieľa obce Rejdová.

1. prioritná oblasť - HOSPODÁRSKA

V rámci Hospodárskej oblasti sa obec Rejdová zamerala na tri hlavné ciele - skvalitnenie dopravnej infraštruktúry, rozvoj technickej infraštruktúry a zlepšenie stavu obecných budov. Tieto oblasti a ich súčasný stav predstavujú v rámci rozvoja obce výrazné nedostatky (kvalitatívna úroveň miestnych komunikácií, absencia chodníkov, potreba obnovy verejného vodovodu či aktuálny stav budov vo vlastníctve obce). Plánované opatrenia na nadchádzajúce obdobie priamo reflektovali na tieto nedostatky a ich realizácia by mala výrazným spôsobom napomôcť rozvoju obce a zvýšeniu celkovej životnej úrovni obyvateľov obce Rejdová.

|  |  |  |  |  |  |  |  |
| --- | --- | --- | --- | --- | --- | --- | --- |
| Vízia | | | | | |  |  |
| 1. prioritná oblasť - Hospodárska | | | | | |  |  |
| Cieľ 1  Skvalitnenie dopravnej infraštruktúry | | Cieľ 2  Rozvoj technickej infraštruktúry | | Cieľ 3  Zlepšenie stavu obecných budov | |  |  |
| Opatrenie 1.1  Obnova miestnych komunikácií | Opatrenie 1.2  Vybudovanie chodníka | Opatrenie 1.3  Obnova verejného vodovodu | Opatrenie 1.4  Rozšírenie kamerového systému | Opatrenie 1.5  Obnova časti MŠ | Opatrenie 1.6  Obnova domu smútku | Opatrenie 1.7  Výstavba bytov |  |

**Vyhodnotenie 1. prioritnej oblasti**

**Cieľ 1**

**Opatrenie 1.1.**

Dopravná infraštruktúra v obci bola skvalitnená obnovou takmer 90 % miestnych komunikácií, na ktorých bol kompletne obnovený asfalt, osadené rigoly na zvod dažďovej vody a obrubníky. Prevažná časť miestnych komunikácií bola zrekonštruovaná z vlastných zdrojov obce a tiež s finančným príspevkom Lesov SR š.p. Obnovené boli nasledovné vetvy :

* Od predajne COOP Jednota, celá ulica okolo chalupy p. Klenovského smerom do Mlynej , od obecného garáža po dom Ondreja Oravca a po dom Ing. Ľubomíra Molčana
* Celá cesta na Hute
* Celá zadná cesta
* Cesta od križovatky na ulici po dom Jána Molčana č.155 a dom Dušana Terraja č. 181
* Cesta od rodinného domu č.192 p. Štefánikova až po budovu miestneho pohostinstva vrátane priestranstva za pohostinstvom a pri dome Ing. Zuzany Liptákovej
* Cesta od Múzea tradičnej ľudovej kultúry smerom k PD a PZ
* Cesta od Domu seniorov po rod.dom č.1
* Cesta okolo Ing. Michala Lacka smerom k amfiteátru a ZŠ /čiastočne/
* Cesta okolo rod.domu Ing. Miloša Goliana /čiastočne/

**Opatrenie 1.2**

Chodník bol vybudovaný v priestoroch miestneho cintorína v celkovej dĺžke cca 140 m.

**Cieľ 2**

**Opatrenie 1.3**

Obnova verejného vodovodu – v rámci tohto opatrenia boli vykonané nasledovné opravy:

* vymenené 3 podzemné hydranty
* vymenené všetky uzatváracie ventily vo vodovodnej šachte pri obecnom garáži na vyšnom konci
* vymenené všetky uzatváracie ventily v šachte na križovatke na ulici
* osadený regulačný ventil v šachte na križovatke na ulici
* vystierkovaný obecný vodojem
* vymenené kompletné odpadové potrubie na zvod odpadovej vody z vodojemu v celkovej dĺžke cca 50 m
* vyčistená trasa vodovodu a záchyty prameňov v časti Judov-Píly-Pod Vysokym Ždiarom

**Opatrenie 1.4**

Kamerový systém bol rozšírený o ďalších 5 kamier, ktoré boli osadené pred domom smútku, v areáli ZŠ, pred areálom MŠ, pri multifunkčnom ihrisku a pri vstupe do obce.

**Cieľ 3**

**Opatrenie 1.5**

V rámci obnovy MŠ boli zrealizované nasledovné činnosti :

* náter strechy, kompletná výmena zvodov, podhľadov a osadenie snehových lapačov
* kompletná rekonštrukcia umyvárky a sociálnych zariadení
* kompletné vymaľovanie priestorov MŠ a výmena zariadenia
* vybudovanie detského ihriska v areáli MŠ a osadenie viacerých herných prvkov do exteriéru

**Opatrenie 1.6**

V rámci rekonštrukcie domu smútku boli zrealizované nasledovné činnosti :

* výmena okien a dverí
* výmena okapov a podhľadov
* rekonštrukcia stienky okolo budovy a celkové vymaľovanie exteriéru
* montáž elektrických konvektorov slúžiacich na vykurovanie
* výmena dlažby v priestoroch chodby

**Opatrenie 1.7**

V rámci tohto opatrenia obec zrealizovala prieskum za účelom zistenia záujmu o nájomné bývanie v obci z dôvodu predaja bytovky vo vlastníctve PD a jej možnej rekonštrukcie na nájomné byty. Z prieskumu vyplynul veľmi nízky záujem o nájomné byty, z oslovených občanov prejavili záujem 3 občania. Obec v uvedenom období nerealizovala výstavbu nájomných bytov.

2. prioritná oblasť - SOCIÁLNA

V kontexte Sociálnej oblasti sa obec Rejdová bude usilovať o naplnenie dvoch cieľov - zlepšenie voľnočasových aktivít podporu cestovného ruchu v obci. Naplnenie týchto cieľov sa obec Rejdová bude zaistiť stanovenými opatreniami - vybudovaním multifunkčného ihriska, podporou aktivít pre Rómov, úpravou verejných priestranstiev a rozvojom infraštruktúry cestovného ruchu. Realizácia týchto aktivít naplní nielen stanovené ciele, ale prispeje tiež k estetizácii obce a zlepšeniu celkového dojmu v očiach verejnosti a podporí CR v obci.

|  |  |  |  |  |
| --- | --- | --- | --- | --- |
| Vízia | | | | |
| 2. prioritná oblasť - Sociálna | | | | |
| Cieľ 1  Zlepšenie voľnočasových aktivít | | | Cieľ 2  Podpora cestovného ruchu | |
| Opatrenie 2.1  Vybudovanie multifunkčného ihriska | Opatrenie 2.2  Tvorivé dielne pre rómske deti a mládež | Opatrenie 2.3  Dokumentácia ľudového spevného prejavu evanjelických cirkevných piesní | Opatrenie 2.4  Úprava verejných priestrantiev | Opatrenie 2.5  Rozvoj infraštruktúry CR |

**Vyhodnotenie 2.prioritnej oblasti**

**Cieľ 1**

**Opatrenie 2.1**

Vybudovanie multifunkčného ihriska – ihrisko bolo vybudované v areáli základnej školy z poskytnutej dotácie a z vlastných zdrojov obce. Ihrisko slúži pre nasledovné druhy športov : futbal, volejbal, basketbal, tenis. Ihrisko je využívané od jari do jesene denne žiakmi ZŠ a v popoludňajších hodinách občanmi obce, chalupármi i návštevníkmi.

**Opatrenie 2.2.**

V roku 2016 obec získala dotáciu na realizáciu tvorivej dielne pre rómske deti a mládež pod názvom „Sme Rómovia a sme na to hrdí“, v rámci projektu boli realizované rôzne náučné i oddychové aktivity pre rómske deti. Celkovo sa na aktivitách zúčastnilo cca 30-40 detí.

**Opatrenie 2.3**

V roku 2015-2016 obec získala dotácie , z ktorých realizovala projekt dokumentácie evanjelických cirkevných piesní na ktorých sa podieľali občania našej obce – seniori s odbornou pomocou Mgr.Alžbety Lukáčovej. Svoj prvý CD nosič vydala aj FSk Hôra Rejdová. Obec tým uchovala ľudové tradície hlavne v oblasti viachlasného spevu.

Cieľ 2

**Opatrenie 2.4.**

V rámci uvedeného opatrenia boli zrealizované nasledovné projekty :

* kompletná rekonštrukcia verejného priestranstva pri četerni na námestí a vytvorenie oddychovej zóny pre občanov i návštevníkov
* vybudovanie malej oddychovej zóny na verejnom priestranstve pred areálom ZŠ – skalka, mobiliár
* zrenovovanie autobusovej zastávky na fare a vytvorenie altánku, ktorý je využívaný nielen pre cestujúcich, ale aj počas GFF
* obnovené priestranstvo pri garáži na vyšnom konci – výsadba zelene, drevené sedenie so strieškou, osadenie herných prvkov pre deti
* v rámci rekonštrukcie hasičskej zbrojnice obnovené aj priestranstvo pred budovou – zámková dlažba, zeleň
* v areáli základnej školy vybudovaný zážitkový chodník a osadené rôzne drevené interaktívne hry, vybudované drevené sedenie s bylinkovou záhradou

**Opatrenie 2.5**

V rámci opatrenia boli zrealizované nasledovné projekty :

* obnova verejného priestranstva pri četerni na námestí obce s názvom „Rozvoj infraštruktúry cestovného ruchu v obci Rejdová“
* vybudovanie zážitkového chodníka vedúceho extravilánom obce v dĺžke cca 3 km – osadenie 9 zážitkových prvkov – zameranie na rodiny s deťmi

3. prioritná oblasť - ENVIRONMENTÁLNA

Obec Rejdová sa v Environmentálnej oblasti zameria na jeden prioritný cieľ - zvýšenie ochrany životného prostredia, čo plánuje zabezpečiť cez odstránenie nelegálnych skládok nachádzajúcich sa v katastri obce. Obci Rejdová záleží na životnom prostredí a svojimi aktivitami chce priamo prispievať k zaisteniu trvalo udržateľného rozvoju v tejto oblasti.

|  |
| --- |
| Vízia |
| 3. prioritná oblasť - Environmentálna |
| Cieľ 1  Zvýšenie kvality životného prostredia |
| Opatrenie 3.1  Likvidácia čiernych skládok |

**Vyhodnotenie 3.prioritnej oblasti**

**Cieľ 1**

**Opatrenie 3.1**

V rámci tohto opatrenia boli zrealizované nasledovné aktivity :

* obec získala finančnú dotáciu na odstránenie 2 veľkých nelegálnych skládok odpadov v k.ú. obce Rejdová – skládka pri rómskej osade a skládka pri poľnohospodárskom družstve – obidve skládky sú udržiavané bez zhromažďovania ďalšieho odpadu
* v rámci zvyšovania kvality životného prostredia obec aktívne využíva pracovníkov aktivačnej činnosti, ktorí sa venujú zberu a triedeniu odpadu hlavne v okolí rómskej osady
* obec má nepretržite osadené 2 VKK – cintorín + rómska osada, kontajnery sú pravidelne vyvážané a slúžia na ukladanie nadrozmerného odpadu a drobného stavebného odpadu
* obec vybudovala 3 stanovištia na zber zmiešaných plastov a plastových obalov, kde môžu občania i chalupári odpad kedykoľvek odkladať
* k dispozícii sú tiež 3 kontajnery na uloženie skla
* na ukladanie väčšieho búracieho materiálu je vytvorený priestor pri jedálni ZŠ
* obec v rámci separácie separuje nasledovné druhy odpadov : plasty, kov, jedlé oleje a tuky, papier, sklo, nebezpečný odpad, elektroodpad a kovové obaly
* obec zabezpečuje minimálne 2x ročne zber papiera prostredníctvom firmy Brantner
* obec zabezpečuje minimálne 2x ročne zber textilu

**Zhodnotenie plnenia PHSR na roky 2016-2022**

Konštatujeme, že hlavné ciele a opatrenia stanovené v PHSR obce boli naplnené vo veľkej miere. Z každého opatrenia sa podarilo zrealizovať niekoľko aktivít, ktoré dopomohli k hlavnému cieľu "***Zlepšenie infraštruktúry v obci a podpora cestovného ruchu cez využitie potenciálu obce v podobe atraktívnej prírody* *a okolia*."** Samozrejme veľa práce je pred nami a nový PHSR obce bude naďalej stanovovať ciele, ktoré by chcela obec zrealizovať v nasledujúcom období.

Vypracovala a predkladá : Mgr. Slávka Krišťáková, starostka obce Rejdová

Prerokované na zasadnutí OZ dňa : ...............................